b'\n_START_ARTICLE_\nTaube\n_START_PARAGRAPH_\nTaube er en gammel svensk adelsslekt som opprinnelig stammer fra\xc2\xa0Bisped\xc3\xb8mmet Minden (i n\xc3\xa5v\xc3\xa6rende Nordrhein-Westfalen i Tyskland). Slekten spredte seg allerede i f\xc3\xb8rste halvdel av 1200-tallet til Livland med ordensridderne fra Niedersachsen, der medlemmene av slekten h\xc3\xb8rte til Sverdbroderordenen._NEWLINE_P\xc3\xa5 1600-tallet mottok flere medlemmer av Taube-slekten svensk adelskap. Oberst for den estlandske adelsfanen, Berndt Taube, ble i 1652 utnevnt til friherre av Carl\xc3\xb6\xc3\xb6, og ble stamfar for den i Sverige n\xc3\xa5 utd\xc3\xb8de friherrelige \xc3\xa6tten Taube af Carl\xc3\xb6\xc3\xb6._NEWLINE_Edvard Taube av Odenkat, oberst for den estlandske adelsfanen og Torstenssons Dragonregemente, ble introdusert p\xc3\xa5 Riddarhuset som svensk adelsmann i 1668 og ble stamfar for den adelige \xc3\xa6tten Taube (nr. 734). Edvard Taubes slektskap med Berndt Taube er ikke helt sikkert, men sannsynlig. Edvard Taubes s\xc3\xb8nn Fredrik Evert Taube ble i 1692 utnevnt til friherre og ble stamfar for den friherrelige \xc3\xa6tten Taube af Odenkat. Fredrik Evert Taubes s\xc3\xb8nn Edvard Didrik Taube ble opph\xc3\xb8yet i grevestanden i 1734 og ble stamfar for den grevelige \xc3\xa6tten Taube (nr. 112)._NEWLINE_En annen grevelig \xc3\xa6tt Taube (nr. 62) stammer fra generalguvern\xc3\xb8r i Narva, Ingermanland og Kexholm Jakob Johan Taube av Kuddinge (Livland) til Sesswegen (Cesvaine i Latvia) (1624\xe2\x80\x931695), i det hans s\xc3\xb8nn, Gustaf Adam (1673\xe2\x80\x931732) ble greve 1719._NEWLINE_Visekunstnerne Evert Taube og hans s\xc3\xb8nn, Sven-Bertil Taube, tilh\xc3\xb8rer den adlige \xc3\xa6tten Taube (nr. 734 p\xc3\xa5 Riddarhuset).'